Diari Oficial de la Generalitat Valenciana


Sumari del DOGV 1601, del 07-08-1991 (1991/822328)

DECRET 143/1991, de 30 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Medi Ambient.
---------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/07/30/143/dof/vci/html**

### Dades del document

Número de DOGV
:   1601

Data del DOGV
:   07-08-1991

Secció del DOGV
:   DISPOSICIONS GENERALS

Número del document
:   1991/822328


Data del document
:   30-07-1991

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 143/1991, de 30 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Medi Ambient.  
El Govern Valencià, per mitjà del Decret 118/1991, de 16 de juliol, va acordar crear la Conselleria de Medi Ambient, la qual té, inicialment, les competències previstes per a l'Agència del Medi Ambient, i hi fa una previsió de futur per a possibles ampliacions «en el normal desenvolupament de les seves funcions». Després de l'adscripció efectiva de les competències per part del President de la Generalitat Valenciana, cal, almenys d'una manera provisional, establir l?organització i el funcionament d'aquesta nova conselleria.  
Per tant, segons que disposen els articles 35.f), 40 i 70 de la Llei de la Generalitat Valenciana 5/1983, de 30 de desembre, de Govern valencià, a proposta del Conseller de Medi Ambient i amb la deliberació prèvia del Govern valencià, en la reunió del dia 30 de juliol de 1991,  
DECRETE:  
TITOL I Dels òrgans de la conselleria  
Article primer  
La Conselleria de Medi Ambient és l?òrgan responsable del Govern valencià en matèria de medi ambient de la Comunitat Autònoma.  
Article segon  
1. El nivell directiu de la Conselleria de Medi Ambient, sota la direcció superior del Conseller, està integrat per les unitats següents:  
1. La Secretaria General.  
2. L'Agència del Medi Ambient.  
Si hi havia vacant, absència o malaltia del Conseller, tret d'allò que estableix l'article 16.i) de la Llei de la Generalitat Valenciana 5/1983, de 30 de desembre, de Govern valencià, aquest serà substituït en les seues funcions segons l?ordre abans establert, excepte en el cas que hi haguera una resolució expressa del Conseller sobre el tema. En cas de vacant, absència o malaltia, el Secretari General serà substituït pel Director de l'Agència del Medi Ambient, tret que hi haguera una resolució expressa del Conseller sobre aquest tema. Tot això sense perjudici de les delegacions previstes a l'article 68 de la Llei de la Generalitat Valenciana 5/1983, de 30 de desembre, de Govern valencià.  
2. Com a òrgan col·legiat per tal d'assistir al Conseller en l?elaboració del programa d'activitats de la conselleria, i sota la seua presidència, es constitueix l?equip de direcció. Aquest està compost pel Secretari General, qui ho serà també d'aquest òrgan, i el Director de l'Agència del Medi Ambient.  
Hi assistiran també aquells responsables de serveis o dependències que el Conseller estime convenient.  
TITOL II De l'estructura i funcions dels òrgans directius  
Article tercer  
El Conseller és la superior autoritat de la conselleria.  
Té totes les competències inherents al seu càrrec, i expressament les atribucions següents:  
1. Proposar al Govern valencià el nomenament i cessament dels alts càrrecs del seu departament.  
2. Preparar i presentar al Govern valencià els avantprojectes de llei, propostes d'acords i projectes de decrets relatius a les qüestions pròpies del seu departament, i ratificar-los una vegada aprovats.  
3. Formular, motivadament, l'avant-projecte del pressupost de la conselleria.  
4. Exercir la potestat reglamentària en les matèries pròpies de la seua conselleria, en forma d'ordres.  
5. Proposar al Govern valencià, per a l'aprovació, l'estructura i l?organització de la conselleria.  
6. Executar els acords del Govern valencià en el marc de les seues competències.  
7. Resoldre en via administrativa, segons els casos, i d'acord amb les competències dels òrgans de la conselleria, els recursos que s'interposen contra resolucions dels organismes o autoritats de la conselleria, llevat de les excepcions que estableixen les lleis.  
8. Resoldre els conflictes d'atribucions que sorgesquen entre els diversos òrgans i les autoritats de la conselleria.  
9. Exercir la direcció, la iniciativa i la inspecció de tots els serveis del departament i l'alta inspecció i altres funcions que li corresponen en relació als organismes autònoms adscrits, si fa el cas, a aquest.  
10. Disposar les despeses pròpies dels serveis de la conselleria dins els límits legals i pressupostaris i les propostes de pagament corresponents.  
11. Exercir les facultats ordinàries en matèria de contractació administrativa dins els límits legals i pressupostaris.  
12. Atorgar i proposar, si escau, les recompenses que escaiguen i exercir les potestats disciplinàries i correctives d?acord amb les disposicions vigents.  
13. Qualssevol altres facultats que li atribuesquen les lleis, els reglaments, el Govern valencià o el President de la Generalitat Valenciana.  
Article quart  
El Gabinet del Conseller es constitueix com a òrgan de suport directe i d'assistència immediata al Conseller.  
Article cinquè  
El Secretari General és, després del Conseller, el cap superior de la conselleria. Exerceix les competències que aquest li encomane i, en especial, les que determinen els articles 74 i 75 de la Llei de la Generalitat Valenciana 5/1983, de 30 de desembre, de Govern valencià, és a dir:  
1. Elaborar projectes o plans d'actuació i programes de necessitats i l'avant-projecte dels pressupostos de la conselleria.  
2. Prestar assistència tècnica al Conseller i al Director de l'Agència del Medi Ambient en tot allò que els calga.  
3. Informar al personal directiu de la conselleria sobre la procedència legal i la viabilitat econòmica del seus programes d'actuacions, i establir els mitjans d'informació necessaris per mantenir-lo al corrent de totes les activitats de la conselleria.  
4. Informar sobre els assumptes que el Conseller ha de sotmetre al Govern valencià o al President de la Generalitat Valenciana.  
5. Proposar la millora i el perfeccionament del serveis dels distints centres de la conselleria, tot vetlant per l?organització i el mètode de treball, i atenent principalment als costos i als rendiments.  
6. Proposar normes generals sobre adquisició de material i totes les disposicions que afecten el funcionament dels serveis.  
7. Proposar compilacions de les disposicions vigents que afecten la conselleria; proposar les refoses i les revisions de textos legals que es consideren oportunes i tenir cura de les publicacions tècniques, periòdiques o no, de la conselleria.  
8. Dirigir i facilitar la formació d'estadístiques sobre les matèries de competència del Govern valencià que afecten la conselleria, en col·laboració amb l?Institut Valencià d'Estadística o d'altres organismes que es consideren convenients.  
9. Tramitar els nomenaments, destinacions, excedències, jubilacions i permisos dels funcionaris públics i de l'altre personal que preste serveis a la conselleria, d'acord amb les disposicions legals i reglamentàries aplicables.  
10. Realitzar la inspecció de tots els serveis de la conselleria i dur la direcció de tot el personal que en depén.  
TITOL III L'Agència del Medi Ambient  
Article sisé  
L'Agència del Medi Ambient té les atribucions, organització i funcions establertes als articles 48 a 58 del Decret 45/1989, de 4 d'abril, del Consell de la Generalitat Valenciana, pel qual s'aprovà el Reglament Orgànic i Funcional de la Conselleria d'Administració Pública.  
DISPOSICIONS ADICIONALS  
Primera  
S'adscriu a la Conselleria de Medi Ambient els medis materials i personals de l'Agència del Medi Ambient, inclòs el personal que presta els seus serveis a Alacant i Castelló de la Plana. Aquestos últims dependran del Secretari General i funcionalment del Servei al qual estiguen adscrits.  
Segona  
S'adscriuen a la Conselleria de Medi Ambient les dotacions econòmiques i pressupostàries consignades actualment en el pressupost de la Generalitat Valenciana per a 1991, secció 07, servei 08, (denominació Agència del Medi Ambient), i les incloses en la secció 07, servei 01, (denominació Serveis Generals) corresponents al personal i als medis materials citats en la disposició anterior; sense perjudici d'aquelles dotacions que puguen ser assignades a la nova conselleria durant l'actual exercici pressupostari.  
DISPOSICIONS FINALS  
Primera  
Queden derogades quantes disposicions del mateix o inferior rang s'oposen a aquest decret.  
Segona  
Aquest decret vigirà el mateix dia que es publique al Diari Oficial de la Generalitat Valenciana.  
Valencia, 30 de juliol de 1991.  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
ANTONI ESCARRE I ESTEVE


Còpia Permalink ELI